
MUFTI TAQIUSMANI (DB) 
ki magbool Kitab islahi khutbat hindi mein se 
iska Khulasa HINGLISH mein Karne ki Koshish ki hal. 
Allah is ko kubool farmaye. 

Aur ham sab ke hag mein naafe banaye. Aameen. 

sehaglel tes SUI) pus y gle lai gobores 
Bukhari Shareef ki Hadees jis mein 
Aap apni taalimat ki ek misal bayan 
farmate hai. 
Hazrat Abu Musa Ashari (RD) farmate 
hai ki Nabie Karim™ ne farmaya ki meri 
misal aur jin taalimat ko mein de kar 
Allah Taala ki taraf se bheja gaya hu, 
unki misal aisi hai jaise ek zamin par 
teen gism ki thi. 
Pehli qism ki zamin badi ugane vali thi, 
jab us par baarish hui to us zamin mein 
se phool aur paude nikal aae. 
Doosri gism ki zamin sakht thi jiski 
vajah se paani andar jama nahi ho saka, 
balki upar hi jama ho gaya aur phir us 

paani se bahut se insaano aur janvaro ne 
fayda uthaya. 

Tisri gism ki zamin mein na to ugane ki 
salahaliyat thi aur na paani ko upar 
jama karne ki sahaliyat thi jiska natija 
ye hua, ki barish ka pani us par barsa 
aur wo pani befayda chala gaya. 


Phir farmaya ki isi tarah mein jo 
taalimat le kar aya hu, -wo barish ki 
tarah hai aur un taalimat ko sunne vale 
teen tarah ke log hai, baaz log wo hai jin 
hone in taalimat ko apne andar hazam 
kar ke unse fayda uthaya, aur iske natije 
mein unke aamal aur akhlag durust ho 
gae, aur wo acche insaan ban gae aur wo 
logo ke liye behtareen namuna ban gae, 
aur doosre log wo hai jinhone meri 
taalimat ko hasil kiya phir khud bhi us 
se fayda uthaya aur doosre logo ke fayde 
ke liye usko jama kar liya, aur phir wo 
un taalimat ko padhne sikhane vaaz o 
nasihat, aur dawat ke zarie doosro tak 
pohcha rahe hai, teesri qism ke log wo 
hain jinhone meri taalimat ko ek kaan se 
Suna aur doosre kaan se nikal diya, na 
unse khud fayda uthaya aur na unke 
Zarie doosro ko fayda pohchaya. 

Is hadees ke zarie is baat ki taraf aapne 
ishara farmaya ki meri taalimat ke 
baare mein do baato mein se ek baat 
ikhtiyar kar lo ya to khud isse fayda 
uthao aur doosro ko bhi iske zarie fayda 
pohchao, ya kam se kam khud is se fayda 
utha lo Is liye ki teesra raasta barbadi ka 
hai, wo ye ki meri taalimat sun kar 
‘peeth’ pichhe daal do isr-baat ko ek 
doosri hadees mein Nabie Karim= ne 
farmaya ki jiska tarjama-yeh hai Yaa to 
tum deen ke aalim ban ao, ki khud bhi 
amal karo aur doosro tak pohchao ya 1s 
ilme deen ke sikhnesvale ban jao, koi 
teesri surat ikhtiyar mat karo, varna 
tum halak aur barbad ho jaoge. 


Nabie Karim ki sunnato aur taalimat 
ke baare mein ek musalman ka asal 
zariya hai ki wo khud us par amal kare 
aur doosro tak usko pohchaye, agar 
khud amal kar liya aur uska apna mahol 
durust nahi kiya to wo kisi bhi waqt 
phisal jaega, jaise ek shakhs deendar 
ban gaya namaz pabandi se padhne laga 
ahkamat par amal karne laga, gunaaho 
se khud bachne laga, lekin apne 
gharvalo ki islah ki fikar na ki aur ghar 
ke sab afrad uske khilaf hai, iska natia 

ye hoga ki ek na ek din is raaste se phisal 
jaega, is liye us sakhs ke zimme farz hal, 
ki apne gharvalo par bhi mehnat karta 
rahe, unko bhi mohabbat pyaar aur 
Shafgqat se is raaste ki taraf lane ki 
koshish karta rahe, aur iske saath saath 
apne rishtedaro aur yaardosto tak bhi 
baat pohchane ki fikar karta rahe, Nabie 
Karim ne irshad farmayatarjama “ek 
musalman doosre musalman ka aina 
hai” (abu dawood) yani ek musalman ko 
kisi galti ki taraf tavajjonahi ho rahi hai 
to dusra musalman usko mohabbat aur 
pyaar se us galti ki taraf tavajjo dilae, 
albatta is mein aisa=tariga ikhtiyar na 
kar le jo dil dukhane vala ho jis se dil ko 
thes lage, aur jis se nafrat peda ho baaz 
log ye shikayat karte hai ki hum bahut 
Samjhaate hai lekin fayda nahi hota, to 
yad rakhiye! Fayda hona ya na hona ye 
tumhara kaam nahi hai tumhara kaam 
to sirf apna fariza anjam dena hal, 
Hazrat Nooh (AS) ko dekhiye 950 saal 
tak tableeg karte rahe, aur sirf 19 aadmi 
musalman huve unka hosla aur jigar 
egurda dekhiye, ki iske bavajood tableeg 
va dawat ka kaam nahi chhoda. 


Lihaza ek dawat dene vale aur tablig 

karne vale ka kaam ye hai ki wo ghabrae 
nahi, uktae nahi, mayoos na ho, balki 
unse kehta rahe aur iske pichhe na pade 
ki meri baat ka un par koi asar nahi hua, 
lihaza ab aainda unko kehne se kya 
fayda? balki mauqe mauge_ par 
mukhtalif andaz se apni baat pohchata 
rahe, yaad rakhiye! aachi baat kisi na 
kisi waqt apna asar dikhatifhal, aur uske 
asraat zaroor zahir hote fai, aur agar 
maan lijiye kisi ke muqaddar mein 
hidayat nahi thi, to bhi tumhara usko 
dawat dena khud tumhare haq mein 
faydemand hai, aur usper tumhare liye 
ajr o sawab likha jaraaha hai, aur khud 
bhi Nabie Karim= ki sunnato aur 
taalimat par amal karne ki kosish karta 
rahe, aur jo kotahi ho jae us par istigfar 
karta rahe, aur mafi mangta rahe, sari 
umar ye karta rahe to Insha Allah beda 
paar ho jayega albatta gaflat bahot buri 
chiz hai is gaflat se bachne ki kosish 
karte rahe Allah Taala hum sab ki gaflat 
se hifazat farmaye aur Nabie Karim® ki 
sunnato par amal karne ki taufiq ata 
farmaye Aameen. 


colle jan dasd ee West 525 pol 5 


Publisher: Maktaba Ashraf, Surat. Composing: Salim Ismail Rawat 


